
Чек аралар аралык рыноктордо атаандаштыктын жалпы эрежелерин бузуу жөнүндө иштерди кароо тартибине өзгөртүү киргизүү тууралуу

	Атаандаштыктын жалпы принциптери жана эрежелери жөнүндө протоколдун 11-пунктуна (Евразия экономикалык бирлиги жөнүндө 
2014-жылдын 29-майындагы Келишимге № 19 тиркеме) жана Жогорку Евразия экономикалык кеңешинин 2014-жылдын 23-декабрындагы 
№ 98 чечими менен бекитилген Евразия экономикалык комиссиясынын Иш регламентине 
1-тиркеменин 70-пунктуна ылайык Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 
2012-жылдын 23-ноябрындагы № 99 чечими менен бекитилген Чек аралар аралык рыноктордо атаандаштыктын жалпы эрежелерин бузуу жөнүндө иштерди кароонун тартибине тиркемеге ылайык өзгөртүү киргизилсин.
2. Ушул чечим расмий жарыяланган датадан тартып 30 календарлык күн өткөндөн кийин күчүнө кирет.


Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз 
Республикасынан
	Россия
Федерациясынан

	


М. Григорян
	


И. Петришенко
	


 Б. Султанов
	 А. Касымалиев
	А. Оверчук






                                                   ТИРКЕМЕ
 
                                                  Евразия экономикалык комиссиясынын
                                                         Кеңешинин 2022-жылдын
                                                               15-июлундагы № 116 чечимине


Чек ара аралык рыноктордо атаандаштыктын жалпы эрежелерин бузуу жөнүндө иштерди кароо тартибине киргизилип жаткан 
ӨЗГӨРТҮҮЛӨР

45-Пункт төмөнкүдөй редакцияда баяндалсын:
«45. Иш боюнча чечим киришүү (преамбула) жана резолюциялык бөлүктөрдөн турат, ал эми баяндоочу жана жүйөлөштүрүүчү бөлүк ажырагыс бөлүгү болуп саналган аталган чечимдин тиркемесинде камтылган.
Иш боюнча чечимдин киришүү бөлүгүндө (преамбуласында) төмөнкүлөр көрсөтүлөт:
иш боюнча чечим кабыл алынган дата жана орду;
иш боюнча чечим негизинде кабыл алынган ченемдик укуктук актылар.
Иш боюнча чечимдин резолюциялык бөлүгүндө төмөнкүлөр камтылган:
жоопкердин аракеттеринде (аракетсиздигинде) чек ара аралык рыноктордо атаандаштыктын жалпы эрежелеринин бузуу бар же жок экендиги жөнүндө тыянактар, тийиштүү бузуу мезгилин, чек ара аралык рынокту жана Келишимдин бузулган статьяларын көрсөтүү менен мындай аракеттердин (аракетсиздиктин) сыпаттамасы;
ишти кароону токтотуу үчүн негиздердин бар же жок экендиги жөнүндө тыянактар;
жоопкер жөнүндө маалымат:
жеке жак үчүн – фамилиясы, аты, атасынын аты (бар болсо), жашаган жери (турган жери), туулган датасы жана жери (туулган жери жөнүндө маалыматтар болсо), идентификациялык номер (Армения Республикасы, Беларусь Республикасы жана Кыргыз Республикасы үчүн), жеке идентификациялык номер (Казакстан Республикасы үчүн), салык төлөөчүнүн идентификациялык номери (Россия Федерациясы үчүн), инсандыгын ырастоочу документ жөнүндө маалыматтар (номери жана сериясы) (Армения Республикасы, Беларусь Республикасы (идентификациялык номери жок болгон учурда), Казакстан Республикасы, Кыргыз Республикасы жана Россия Федерациясы үчүн),
берилген датасы, документти берген органдын аталышы, иштеген жери (маалыматтар болсо) (кызмат адамы үчүн – ошондой эле чарба жүргүзүүчү субъекттин кызматы жана дареги);
жеке жак үчүн – фамилиясы, аты, атасынын аты (бар болсо), жашаган жери (турган жери), туулган датасы жана жери (туулган жери жөнүндө маалыматтар болсо), идентификациялык номер (Армения Республикасы, Беларусь Республикасы жана Кыргыз Республикасы үчүн), инсандыгын ырастоочу документ жөнүндө маалыматтар (номери жана сериясы) (Армения Республикасы, Беларусь Республикасы (идентификациялык номери жок болгон учурда), Казакстан Республикасы, Кыргыз Республикасы жана Россия Федерациясы үчүн), берилген датасы, документти берген органдын аталышы, ошондой эле мамлекеттик каттоонун каттоо номери жана датасы (Армения Республикасы, Кыргыз Республикасы жана Россия Федерациясы үчүн), жеке идентификациялык номер же бизнес-идентификациялык номер (Казакстан Республикасы үчүн), төлөөчүнүн эсептик (идентификациялык) номери (салык төлөөчүнүн идентификациялык номери) (Беларусь Республикасы жана Россия Федерациясы үчүн);
юридикалык жак үчүн – аталышы жана жайгашкан жери, каттоо номери жана мамлекеттик каттоонун датасы, бизнес-идентификациялык номери (Казакстан Республикасы үчүн), төлөөчүнүн эсептик (идентификациялык) номери (салык төлөөчүнүн идентификациялык номери) (Армения Республикасы, Беларусь Республикасы, Кыргыз Республикасы жана Россия Федерациясы үчүн); 
чек ара аралык рыноктордо атаандаштыктын жалпы эрежелерин бузуу болсо:
Протоколдун 16-пунктунда каралган жана Методикага ылайык эсептелген айыптын өлчөмү (салынган учурда);
зарыл болгон учурда – чек ара аралык рыноктордо атаандаштыктын жалпы эрежелерин бузууга бөгөт коюу жана (же) анын кесепеттерин жоюу, аларды ишке ашыруу мөөнөттөрүн көрсөтүп атаандаштыкты камсыз кылуу боюнча чаралар;
айып пул төлөө үчүн зарыл болгон банк реквизиттери;
айып пулду толук төлөш керек болгон мөөнөт жана бул тууралуу Комиссияга кабарлоо жөнүндө маалымат;
иш боюнча чечимге даттануу мүмкүнчүлүгү жана тартиби жөнүндө маалымат.

Иш боюнча чечимдин тиркемесинин баяндоо бөлүгүндө төмөнкүлөр камтылат:
ушул пункттун тогузунчу – он биринчи абзацтарында көрсөтүлгөн жоопкер үчүн каралган маалыматка окшош арыз ээси жөнүндө маалымат же материал жиберген ыйгарым укуктуу органдын аталышы;
арыз жана билдирилген талаптар жөнүндө маалыматтар (эгерде иш арызды кароонун жыйынтыгы боюнча козголгон болсо);
чек ара аралык рыноктордо атаандаштыктын жалпы эрежелерин бузуу белгилерин комиссия аныктагандыгы жөнүндө маалыматтар (эгерде иш комиссиянын демилгеси боюнча козголгон болсо);
ишти кароого катышкан адамдар жөнүндө маалымат;
ишти кароо боюнча комиссиянын курамы;
процесстик аракеттер жөнүндө маалымат (рынокко талдоо жүргүзүү, атаандаштыктын жалпы эрежелерин бузуу белгилерин камтыган аракеттерди (аракетсиздикти) токтотуу зарылдыгы жөнүндө эскертүү жиберүү жөнүндө жана (же) мындай бузуунун белгилеринин пайда болушуна өбөлгө түзгөн себептерди жана шарттарды четтетүү жөнүндө жана мындай аракеттердин (аракетсиздиктин) кесепеттерин жоюу боюнча чараларды көрүү жөнүндө, ошондой эле мындай эскертүүнү аткарбоо, маалымат суроо-талаптары, экспертизаларды жүргүзүү, жүйөлөштүрүлгөн сунуштама жөнөтүү жөнүндө);
товардык рыноктун абалын талдоонун жыйынтыгы жөнүндө маалымат;
жоопкердин жүйөлөрү, ишти кароого катышкан башка адамдардын түшүндүрмөлөрү.
Иш боюнча чечимдин тиркемесинин жүйөлөштүрүү бөлүгүндө төмөнкүлөр камтылат:
иштин анык жана башка жагдайларын сыпаттоо;
чек ара аралык рыноктордо атаандаштыктын жалпы эрежелерин бузуу 








фактысынын бар экендигин ырастаган аракеттердин сыпаттамасы (келишимдин беренелерине шилтеме жасап);
ишти кароо боюнча комиссиянын тыянактары негизделген далилдер, ишти кароо боюнча комиссия ишти кароого катышкан адамдар тарабынан келтирилген тигил же бул жүйөлөрдү өзүнүн талаптарынын жана (же) каршы пикирлеринин негиздемесине четке каккан жүйөлөр;
жоопкер тарабынан чек ара аралык рыноктордо атаандаштыктын жалпы
эрежелерин бузууну таануу фактысын көрсөтүү (бар болсо);
Ишти кароо боюнча комиссиянын тыянактары;
айыпты эсептөөдө эске алынган жоопкерчиликти жеңилдетүүчү жана оордотуучу жагдайлар;
чек ара аралык рыноктордо атаандаштыктын жалпы эрежелерин бузууга бөгөт коюу жана (же) анын кесепеттерин жоюу, аларды ишке ашыруу мөөнөттөрүн көрсөтүп атаандаштыкты камсыз кылуу боюнча чараларды колдонуунун негиздемеси (көрсөтүлгөн чараларды колдонууда).».

